Die jaar 2003 is byna iets van die verlede en dan begin ons weer 'n nuwe jaar met al sy voor- en teenspoed, sy uitdagings en verantwoordelikhede.
Fees van die lofsange : uit die Woord
Die Godsopenbaring bring ons by die geboortelied van die Verlosser (Luk 2:14). Wanneer die engele by Christus se geboorte sing, gryp hulle in die geboortelied terug na die skeppingslied en die geboortelied word gesinkroniseer met die skeppingslied. Die tweede (geboortelied) sluit by die eerste (skeppingslied) aan, en die eerste (skeppingslied) loop uit op die tweede (geboortelied).
Een Psalmboek, twee reaksies : hoofartikel
Gedurende die naweek van 25 en 26 Oktober is landwyd verskeie byeenkomste gehou waartydens die nuwe Psalmboek feestelik en dankseggend in gebruik geneem is.
Parodie : hoofartikel
Parodie is in die verlede dikwels aangewend as 'n instrument om verouderde, vasgeroeste, uitgediende en betekenislose idees te vernuwe en in veranderde kontekste vrugbaar te maak.
So lees ek dit ... Evangelie ook vir die enkeling - Jeremia 3:14b : skrifstudie
Weet u dat die teks wat hierbo staan, vandag gebruik word as bewys dat maar min mense gered word? As dit oppervlakkig gelees word, lyk dit of Jeremia dit wel so bedoel het. Net die enkeling word salig! Daarby twee uit een geslag?
Wat Paulus die meeste ontstel het : brandpunt
Die sendbriewe van Paulus aan verskeie gemeentes is deurstraal van die liefde en bewoënheid van die apostel. Sy brief aan die gemeente in Korinte in 54 na Christus is geen uitsondering nie. In 1 Korintiërs 4:15 skrywe hy dat hy in Christus Jesus hulle vader geword het deur die evangelie. In hoofstuk 4:14 spreek hy hierdie Christene aan as "my geliefde kinders".
Die redakteur gesels met ... prof. Bert Floor
Source: Die Kerkblad 106, pp 11 –13 (2003)
Lambertus Floor is op 29 Augustus vanjaar 80 jaar gelede in Emmen, Nederland, gebore. Hy voltooi sy teologiese studies in Apeldoorn en bedien daarna die gemeentes Opperdoes (1950-1955) en Almelo (1955-1960).
Wat is die Gereformeerde Teologiese Vereniging?
As jy in jou gedagtes 'n klomp Dopperdominees, teologiese professore en studente bymekaar gooi, dan het jy min of meer die lede van die GTV. Behalwe hierdie lede, kan lidmate wat nie teologiese opleiding ontvang het nie, ook aansoek doen om lidmaatskap. In die statute staan dat die doel van die GTV is om teologiese vraagstukke te bestudeer en om die Gereformeerde teologie te bevorder. Die klem het die afgelope jare egter al sterker begin val op toerusting van predikante.
Ons gesin en God se gesin
Dit bly 'n boeiende Skrifondersoek om na te gaan watter plek gesinne in die Bybel ingeneem het en, meer nog, hoe ons gesinne en God se gesin in verband met mekaar staan.
Gebruik die gesinne in die gemeente!
Mens kan so gewoond raak aan iets in jou huis dat jy dit nie meer raaksien nie en selfs toelaat dat dit agter in 'n kas gaan lê en stof opgaar. Eendag ontdek jy dit weer. Jy vryf dit blink, sit dit in jou ingangsportaal (waar dit die meeste in die oog is) en wonder hoe op aarde dit moontlik is dat jy dié artikel so verwaarloos het. Ds. Fanie Coetzee van Potchefstroom-Noord brei in hierdie artikel uit op die belangrike plek van die gesin in die gemeente.
DINK NUUT oor ons Christenvroue en -moeders
Die gesin is 'n bousteen van onskatbare waarde in die kerk. Die rol van die vrou in die vorming van hierdie bousteen, en maniere om haar hiervoor toe te rus, is deur die Gereformeerde Teologiese Vereniging op sy Augustus-jaarvergadering deur predikante, kerkrade en lidmate bespreek.
Die godvresende vader - 'n man na God se hart
Author Theuns De Klerk
Source: Die Kerkblad 106, pp 22 –23 (2003)
Ons leef in 'n wêreld wat gebuk gaan onder die vloek van die sonde. Verhoudinge is stukkend. Volgens statistiek is 71% van ons bevolking Christene, maar ons is een van die lande met die hoogste egskeidingsyfer - meer as 50%. Gesinsmoorde, molestering, ouer-kindverhoudings is tekens van 'n gebroke gemeenskap.
Wat is geïntegreerde jeugbediening?
Dit is al algemeen bekend in die GKSA dat 'n baie groot deel van ons jongmense, nadat hulle belydenis van geloof afgelê het, vir die plaaslike gemeente en selfs vir die Gereformeerde Kerke verlore raak.
Source: Die Kerkblad 106, pp 26 –29 (2003)
Wat moes dien om my verder as volwaardige Pinksterpastoor op te lei, maar my nog meer van hierdie geloofsgroep vervreem het, is dat ons studenteklas 'n taak oor die ontstaan van die Volle Evangeliekerk in Suid-Afrika moes uitwerk. Ek het uitgevind waar hierdie "doop met water en met die Heilige Gees en die spreek in tale" vandaan gekom het en waarom dit absoluut die kern van Pinkstergroepe se teologie vorm. Ek het verder tot die ontdekking gekom dat die bestaan van die Volle Evangeliekerk asook dié van die AGS verklaar kan word aan die hand van 'n reeks gebeurlikhede wat hulle aan die begin van die twintigste eeu in die VSA afgespeel het.
Elke katkisasieles is 'n "steen" in die "muur"
Kategese is gerig op die geloof van die verbondskinders van die kerk. Die doel is die werking, onderhouding en uitbouing van die verbondskinders se geloof sodat hulle begelei kan word tot geloofsekerheid, geloofsvolwassenheid, geloofsgehoorsaamheid en geloofsbelydenis.
Het ons liturgie in uitgediende tradisies bly vassteek?
Author Bernard Venter
Ons Here Jesus Christus se laaste opdrag aan die kerk voor sy hemelvaart is dat ons sy kerk moet bewaar en vermeerder (Hand. 1:8). Talle redes kan aangevoer word waarom die Gereformeerde Kerke nie in die opdrag slaag nie. Dalende geboortesyfers en ontvolking van landelike gebiede kan in 'n mindere of meerdere mate geldig wees. Kyk ons egter hoe groot die oesland is, staan ons steeds skuldig aan die opdrag van ons Here.
Die Witwatersrandse Bedieningsfonds
Vir die afgelope aantal jare reeds bestaan daar 'n groot bedieningsnood onder die Gereformeerde Kerke in Soweto en omliggende gebiede binne Klassis Moroka omdat daar tien gemeentes is en slegs vier predikante wat al die gemeentes moet bedien.
Vroue en geweld (2)
Geweld teen vroue bly 'n emosionele aangeleentheid wat so dikwels gepaardgaan met persepsies en mites, soos wat in 'n vorige artikel (in Die Kerkblad van Oktober 2003) bespreek is. In hierdie artikel skenk ERIKA STUTTERHEIM aandag aan die faktore wat daartoe bydra dat vroue in gewelddadige verhoudings bly, en bespreek dan kortliks die eienskappe/profiel van die geweldenaar.
Die Bybelse gesindheid waarin ons moet polemiseer
Wanneer die Christelike belydenis op die een of ander punt verdedig moet word teenoor afwykende opvattinge wat binne die Christendom self voorkom, ontstaan daar 'n strydgesprek wat bekend staan as polemiek.
Alberton-Wes reik uit na huishulpe
Die lidmate van die Gereformeerde Kerk Alberton-Wes het op 18 Mei hierdie jaar iets van wyer kontak met medegelowiges ervaar.